पंतप्रधान कार्यालय ग्रामीण भागात रोजगाराच्या संधी निर्माण करण्यासाठी पंतप्रधान नरेंद्र मोदी यांच्या हस्ते 20 जून रोजी 'गरीब कल्याण रोजगार अभियाना'चे उद्घाटन स्थलांतरित मजुरांना मिशन मोडवर सहकार्य करण्यासाठी सहा राज्यांतील 116 जिल्ह्यात पुढचे 125 दिवस निश्चित लक्ष्य घेऊन अभियानाची सुरुवातया अभियानाअंतर्गत रोजगाराच्या संधी निर्माण करण्यासोबतच शाश्वत पायाभूत सुविधांचीही उभारणीगरीब कल्याण रोजगार अभियानाअंतर्गत 50 हजार कोटी रुपयांची सार्वजनिक कामे केली जाणार नवी दिल्ली 18 जून 2020 आपापल्या गावात गेलेल्या स्थलांतरित मजूर आणि ग्रामीण जनतेला रोजगाराच्या संधी उपलब्ध व्हाव्यात यासाठी केंद्र सरकारने गरीब कल्याण रोजगार योजना ही अत्यंत मोठी ग्रामीण रोजगार आणि सार्वजनिक पायाभूत सुविधा योजना सुरु करण्याचा निर्णय घेतला आहे पंतप्रधान नरेंद्र मोदी यांच्या हस्ते येत्या 20 जून 2020 रोजी सकाळी 11 वाजता व्हिडीओ कॉन्फरन्सिंग च्या माध्यमातून या अभियानाचे उद्घाटन होणार आहे